Lögreglu er kunnugt um að umfangsmiklir íslenskir fíkniefnasalar komi að innflutningi á sterkum verkjalyfjum sem flutt eru til landsins oft frá Spáni og með löglegum hætti þ.e. einstaklingur er fenginn til að halda til útlanda í þeim tilgangi einum að kaupa sterk verkjalyf , sem viðkomandi má síðan hafa með sér í tilteknu magni til Íslands . Neysla sterkra verkjalyfja sem innihalda ópíumafleiður hefur kostað tugi manna lífið hér á landi á síðustu árum . Aukin neysla sterkra verkjalyfja er samfélagsógn sem valdið hefur hörmungum og dauða víða á Vesturlöndum . Í Bandaríkjunum og Kanada er talað um „ faraldur “ í þessu samhengi og algengt er að neytendur taki að nota heróín í stað verkjalyfja sökum kostnaðar og aðgengileika . Aðgerðir og inngrip stjórnvalda til skaðaminnkunar eru stöðugt til umræðu í þessum tveimur löndum . Viðbrögð stjórnvalda á Íslandi hafa falist í takmörkunum á aðgengi og hertu eftirliti með ávísunum lyfja , skipun starfshópa og breytingum á reglugerðum , “ segir í skýrslu greiningardeildar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .